b'\n_START_ARTICLE_\nVerbenat\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nTarhaverbenat kasvavat vain 20\xe2\x80\x9340\xc2\xa0cm:n korkuisiksi, kun taas rohtoverbena on 60\xc2\xa0cm:n korkuinen ja j\xc3\xa4ttiverbena on 70\xe2\x80\x93120\xc2\xa0cm korkea. Koristekasveina kasvatettujen lajien kukkien v\xc3\xa4ri on violetti, sininen, punainen, vaaleanpunainen tai valkoinen.\n_START_SECTION_\nLevinneisyys\n_START_PARAGRAPH_\nLuonnonvaraisena verbenoita tavataan l\xc3\xa4hinn\xc3\xa4 l\xc3\xa4ntisell\xc3\xa4 pallonpuoliskolla kuumalla ja l\xc3\xa4mpim\xc3\xa4ll\xc3\xa4 vy\xc3\xb6hykkeell\xc3\xa4. My\xc3\xb6s it\xc3\xa4isell\xc3\xa4 pallonpuoliskolla esiintyy kaksi lajia luonnonvaraisina.\n_START_SECTION_\nK\xc3\xa4ytt\xc3\xb6\n_START_PARAGRAPH_\nTarha-, sametti-, riippa-, tuoksu-, sini- ja j\xc3\xa4ttiverbenoita k\xc3\xa4ytet\xc3\xa4\xc3\xa4n koristekasveina puutarhoissa. Riippa- ja samettiverbena sopivat maanpeittokasveiksi sek\xc3\xa4 kasvatettaviksi amppelissa. J\xc3\xa4ttiverbena soveltuu leikkokukaksi._NEWLINE_Viljellyt verbenat viihtyv\xc3\xa4t kosteahkossa hyvin ravitussa maassa aurinkoisella kasvupaikalla. Niiden taimet pit\xc3\xa4\xc3\xa4 taimikasvattaa.'